da da cs da id de da da da sv da da da da da da da da da da da da da da da da da da nb da da da da da da da sv en sv da da sv da da sv fr sv da da da da da da sv da da da da da de
Fra i morgen skal danskerne ligge i deres seng kl. 22 - ReloadMe
Temauge om søvn og det digitale liv
Eleverne skal læse en satirisk artikel fra Rokokoposten og forholde sig kildekritisk til den.
Hvad er det for en slags tekst?
Hvad synes I om teksten?
Hvis ikke eleverne selv har opdaget, at der er tale om satire, (måske vil de kalde det fake news) er det vigtigt at gøre dem opmærksom på det. Googl i fællesskab ’Rokokoposten’ og tjek sitet ud sammen. Sæt fokus på kildekritik og tal evt. også om forskellen på fake news, hvis formål er at vildlede læseren, og satire, hvis formål er at underholde læseren ved at gøre grin med bestemte personer eller synspunkter.
Bed dernæst eleverne om at arbejde i grupper med disse spørgsmål:
Find tegn i teksten på, at det er satire og ikke en rigtig avisartikel.
Hvad er det, forfatteren gør grin med?
Hvad kræver det af læseren at opdage, at det ikke er en rigtig avis?
Artiklens fiktive strukturelle ændring, hvor statsministeren beordrer alle borgere i seng på et fast tidspunkt, er selvfølgelig et voldsomt indgreb i folks privatliv. Men måske er det muligt at lave strukturelle ændringer, der både er realistiske og attraktive for unge?
Diskutér i gruppen, hvilke ændringer, I synes kunne være realistiske og til fordel for jer (fx ændrede mødetider i skolen, anbefalinger fra sundhedsstyrelsen osv.).
I kan evt. slutte af med at se de to filmklip ’Myter om senere mødetider’ og ’Skole med senere mødetider = friskere elever’ før i samler op på elevernes svar.
‘Myter om senere mødetider’ (ca. 2 min.)
‘Skole med senere mødetider = friskere elever’ (ca. 4 min.)
I Kina er det forbudt for børn og unge under 18 år at spille mere end 3 timer onlinespil om ugen. De kinesiske børn og unge må kun spille i tidsrummet 20.00 og 21.00 på fredage, lørdage og søndage. Reglerne gælder for alle enheder – altså også for mobiltelefoner.  Spørg eleverne:
Hvad de tænker om det?
Hvorfor de tror, at de kinesiske politikere har besluttet det?
Om de tror, det er en fordel eller en ulempe for Kina?
Lad eleverne forfatte deres egne små satiriske artikler ud fra temaet ’digital trivsel og søvn’, som de efterfølgende skal præsentere for hinanden.
Rokokopostens artikel ’Fra i morgen skal danskerne ligge i deres seng kl. 22’
ReloadMe er et samarbejde mellem Just Human og Red Barnet
Finansieret med midler fra Sundhedsstyrelsen og Nordea-fonden
Vi er glade for at kunne tilbyde jer alle vores materialer helt gratis.
Til gengæld ønsker vi at få en idé om, hvem der besøger vores materialer.
Derfor beder vi dig svare på:
Navn på din skole *
Tak og rigtig god fornøjelse med materialerne.
Vi behandler vi dine personoplysninger dels efter den gældende EU persondataforordning og dels efter den danske persondatalov. Læs mere om dine rettigheder, vores databehandling og persondatapolitik.